钦定古今图书集成/明伦汇编/氏族典/第397卷 > 李攀龙
## 钦定古今图书集成/明伦汇编/氏族典/第397卷 > 李攀龙

按《明外史李攀龙传》：“攀龙，字于鳞，历城人。九岁而孤，
家贫，自奋于学。举嘉靖二十三年进士，授刑部主事，
历员外郎、郎中，稍迁顺德知府，有善政，擢陕西提学
副使。地震，念母谢病，予告归。隆庆改元，荐起浙江副
使，改左参政，擢河南按察使。无何，奔母丧归，哀毁得
疾卒。攀龙之官刑曹也，濮州李先芳、临清谢榛、孝丰”
吴维岳辈方偕诗社往与焉。王世贞入社，遂定交。明
年，先芳、维岳出为外吏。又二年，宗臣梁有誉入，是为
五子。未几，徐中行、吴国伦亦入，乃改称“七子。”“七才子”
之名播天下，攀龙为之魁，自号“沧溟。”